તાજેતરમાં ઇન્‍ડોનેશિયાના જાકાર્તા ખાતે રમાયેલ ૧૮મી એશિયન ગેમ્‍સમાં ૪ બાય ૪૦૦ મીટર રીલે દોડમાં ઇન ફોર પ્‍લેયરમાં ગુજરાતના ડાંગ જિલ્‍લાની વનબંધુ દિકરી સરિતા ગાયકવાડે ભારતને સુવર્ણચંદ્રક અપાવીને ગુજરત અને દેશનું નામ સમગ્ર વિશ્વમાં રોશન કર્યું છે. એશિયન ગેમ્‍સમાં ગોલ્‍ડન મેડલ વિજેતા ગોલ્‍ડન ગર્લ સરિતા ગાયકવાડનું ખેડા જિલ્‍લા પ્રશાસન દ્ધારા સ્‍પોર્ટસ કોમ્‍પ્‍લેક્ષ નડિયાદ ખાતે બહુમાન કરવામાં આવ્‍યું હતું. વિધાનસભાના મુખ્‍ય દંડક પંકજ દેસાઇ, સાંસદ દેવુંસિંહ ચૌહાણ, નગરપાલિકા પ્રમુખ દિપીકાબેન પટેલ, ગોલ્‍ડન ગર્લ સરિતા ગાયકવાડનું બુકે આપી બહુમાન કર્યું હતું.